|  |  |
| --- | --- |
| MÄÄRUS | EELNÕU 2. lugemine 30.04.2025 |
| Kadrina |   |
|  |  |

Huvihariduse ja huvitegevuse toetamise kord

Määrus kehtestatakse kohaliku omavalitsuse korralduse seaduse paragrahvi 22 lõike 1 punkti 5 alusel.

* 1. **1. peatükk**
	2. **Üldsätted**

**§ 1. Määruse eesmärk ja reguleerimisala**

Käesoleva määruse eesmärgiks on kehtestada ühtne toetamise kord rahvastikuregistri andmetel Kadrina vallas elavate 7-19 aastaste laste ja noorte huvikoolis õppimise ja huvitegevusega tegelemise toetamiseks valla eelarvest.

**§ 2. Põhimõisted**

Korras kasutatakse mõisteid järgmises tähenduses:

1) huviharidus on pikaajaline süsteemne juhendatud tegevus vaba tahte alusel üldhariduse -ja tasemeõppest vabal ajal, et omandada süvendatud teadmised ja oskused valitud huvialal, mida omandatakse huvikoolis, mis on registreeritud Eesti Hariduse Infosüsteemis (EHIS) ja/või spordiregistris;

2) huvitegevus on süsteemne juhendatud tegevus vaba tahte alusel õppetööst vabal ajal, et omandada teadmised ja oskused valitud huvialal, millega tegeletakse huviringides, klubides, stuudiotes vms;

3) toetus on käesolevas korras nimetatud sihtgrupile valla eelarvest eelarvevahendite olemasolul antav rahaline toetus huvihariduse omandamiseks ja huvitegevuses osalemiseks;

4) õppurid on rahvastikuregistri andmetel Kadrina vallas elavad 7-19-aastased lapsed ja noored, kes osalevad huvihariduses või-tegevuses;

5) ametiasutus- Kadrina Vallavalitsus;

6) huvihariduses ja huvitegevuses osalemise õppevormid on:

individuaalõpe 1-2 osalejat;

rühmaõpe 3-10 osalejat;

grupiõpe alates 11 osalejast;

ringitegevus alates 8 osalejat.

* + 1. **§ 3. Toetuse liigid**

(1) Toetuse liigid on:

1) huvikoolis õppimise ja spordiklubis treenimise toetus;

2) huvitegevuses osalemise toetus;

3) huvihariduse õpiväljundi toetus, mida makstakse konkurssidel ja võistlustel osalemise kulude katmiseks;

4) projektitoetus laagrite ja malevate korraldamiseks;

5) transporditoetus, mida makstakse juhul kui õppuri elukohas ei pakuta vastava huvihariduse omandamise või huvitegevusega tegelemise võimalust.

1. **2. peatükk**
2. **Toetuse taotlejad ja toetuse taotlemine**
3. **§ 4. Isikud, kes saavad toetust taotleda**
4. (1) Huvihariduse ja huvitegevuse toetust saavad taotleda huvikoolid/spordiklubid ja
5. huvitegevuse teenust pakkuvad juriidilised isikud.
6. (2) Transporditoetust ja huvihariduse õpiväljundi toetust saab taotleda õppuri seaduslik
7. esindaja või õppur ise.
8. (3) Projektitoetust laagrite ja malevate korraldamiseks saavad taotleda Kadrina vallas
9. tegutsevad juriidilised isikud.
10. (4) Huvitegevuse teenust pakkuv juriidiline isik saab taotleda toetust, kui:
11. 1) tegutseb Kadrina valla haldusterritooriumil;
12. 2) huvitegevus toimub vähemalt üks kord nädalas ja üheksa kuud aastas;
13. 3) ei ole maksuvõlglane;
14. 4) ei ole võlgnevusi Kadrina valla ees;
15. 5) eelnevatel aastatel on täitnud nõuetekohaselt toetuse saamise tingimused.
16. **§ 5. Toetuste taotlemine**
17. (1) Toetuste taotlemine ja aruandlus toimub Kadrina Vallavalitsuse iseteeninduskeskkonnas.
18. (2) Huvikool/spordiklubi või huvitegevuse teenust pakkuv juriidiline isik esitab toetuse
19. taotluse õppeaasta kohta 20. septembriks koos õppurite nimekirjaga ja soovitud kohtade
20. arvuga. Täiendavalt saab esitada taotluse 20. jaanuariks jooksva õppeaasta kohta.
21. (3) Huvihariduse õpiväljundi toetuse saamiseks esitab lapsevanem või õppur taotluse vähemalt üks kuu enne ürituse toimumist.
22. (4) Ametiasutus kontrollib vajadusel esitatud õppurite nimekirja.
23. **§ 6. Transporditoetus**
24. (1) Toetust makstakse juhul kui huvitegevuse toimumise koht või huvikooli asukoht jääb
25. õppuri elukohast kaugemale kui kümme kilomeetrit ja huvihariduse või huvitegevuse
26. toimumise kohta ei ole võimalik saada maakonnasisese ühistranspordiga.
27. (2) Toetuse suurus on 20 senti/km kohta. Toetust makstakse kuni nelja korra eest kuus,
28. kuid mitte üle 50 euro kuus ühe õppuri kohta.
29. (3) Toetuse taotlusi menetletakse kolm korda õppeaastas. Esitamise tähtajad on
30. 1. jaanuar, 1. aprill ja 1. juuni. Toetus makstakse tagasiulatuvalt alates 1. septembrist.
31. **§ 7. Projektitoetus laagrite ja malevate korraldamiseks**

(1)Taotleja vastutab, et laagrite ja malevate korraldamine vastab noorsootöö seaduses sätestatule.

(2) Taotluse esitamise tähtaeg on 20. jaanuar**.**

(3) Taotluses märgitakse:

1) taotleja ja tema esindaja andmed;

2) laagri või maleva toimumise aeg, koht ja osalejate arv;

3) laagri või maleva eesmärk, tegevuste kirjeldus, toetuse kasutamise periood;

4) laagri või maleva detailne eelarve sealhulgas oma- ja kaasfinantseeringu (sh osalustasud) suurus, kaasfinantseerijate andmed ning taotletava toetuse suurus;

5) taotleja kinnitus selle kohta, et laagri või maleva juhendajatel ei ole lastekaitseseaduse § 20 järgi piiranguid noortega töötamiseks.

(4) Toetuse saaja esitab ametiasutusele 30 päeva jooksul pärast toetatud tegevuse lõppu kuluaruande ja tegevusaruande, noorte nimekirja ja laagri või maleva ajakava täitmise andmed.

1. **3. peatükk**
2. **Toetuse määrad ja toetuse maksmine**
3. **§ 8. Toetuse määrad**
4. (1) Huvihariduse ja huvitegevuse toetuse määramisel võetakse arvesse valdkonda, rühma
5. või individuaalõpet ning teenuse pakkuja võimalusi Kadrina vallale kuuluvate ruumide
6. kasutamisel. Toetust makstakse õppuri osalemiseks ühel huvialal ühe õppeaasta jooksul
7. septembrist maini alljärgnevalt:

individuaalõpe 1-2 osalejat kuni 60 eurot kuus ühe osaleja kohta;

1. rühmaõpe 3-10 osalejat kuni 45 eurot kuus ühe osaleja kohta;
2. grupiõpe alates 11 osalejast kuni 35 eurot kuus ühe osaleja kohta;
3. ringitegevus alates 8 osalejat kuni 150 eurot kuus ringi kohta.

(2) Väljaspool Kadrina valda pakutava huvihariduse korral makstakse toetust vaid juhul, kui

1. elukohas ei pakuta vajalikul tasemel huvihariduse omandamist.
2. (3) Väljaspool Kadrina valda pakutava huvitegevuse korral lähtutakse toetuse maksmisel
3. käesoleva paragrahvi lõigetes 1 ja 2 sätestatust.
4. (4) Huvihariduse õpiväljundi toetuse maksimummäär konkurssidel ja võistlustel osalemisel on
5. kuni 50% ürituse kuludest ja mitte rohkem kui 200 eurot õppuri kohta aastas.
6. **§ 9. Toetuse määramine ja maksmine**

(1) Toetuse taotlusi välja arvatud transporditoetus vaatab läbi ja hindab vallavalitsuse poolt moodustatud vähemalt kolmeliikmeline komisjon ja teeb vallavalitsusele ettepaneku toetuse määramiseks.

(2) Käesoleva korra paragrahvi 3 lõike 1 punktides 1-4 nimetatud toetusi määrab vallavalitsus oma korraldusega.

(3) Transporditoetuse määrab valdkonna ametnik otsusega.

(4) Toetuse maksmine toimub huvikooli või huvitegevust pakkuva juriidilise isiku arve alusel.

(5) Toetust määratakse eelarveliste vahendite olemasolul.

(6) Toetuse maksmise eelduseks on koolikohustuse täitmine.

(7) Vallavalitsus võib keelduda toetuse maksmisest kui lapsevanem on valla ees võlglane.

**4. peatükk**

**Järelevalve ja vastutus**

**§ 10. Järelevalve toetuse kasutamise üle**

(1) Ametiasutusel on õigus kontrollida toetuse sihipärast kasutamist muuhulgas küsida tagantjärele toetuse raames tehtud kulude dokumente toetatava perioodi jooksul ja kuni kuue kuu jooksul peale toetusperioodi lõppu.

(2) Toetuse saaja on kohustatud viivitamatult informeerima ametiasutust huvikoolis õppimise või huvitegevuses osalemises katkestamise kohta. Toetuse maksmine lõpetatakse katkestamisele järgnevast kuust.

(3) Ametiasutusel on õigus arvutada toetus ümber või nõuda toetus tagasi, kui toetuse taotlemisel on esitatud valeandmeid või huvikoolis õppimine või huvitegevuses osalemine on katkestatud toetuse perioodil.

(4) Käesoleva korra nõuete rikkumise korral on ametiasutusel õigus peatada toetuse maksmine, nõuda toetuse tagastamist ja keelduda edaspidi toetuse andmisest.

**5. peatükk**

**Rakendussätted**

**§ 11. Määruse rakendamine**

Tunnistatakse kehtetuks Kadrina Vallavolikogu 26.09.2018 määrus nr 14 „Huvihariduse ja huvitegevuse toetamise kord“.

**§ 12. Määruse jõustumine**

Määrus jõustub kolmandal päeval pärast Riigi Teatajas avaldamist.

Madis Viise

vallavolikogu esimees

Seletuskiri määruse eelnõu „Huvihariduse ja huvitegevuse kord“ juurde.

Kohaliku omavalitsuse korralduse seaduse § 22 lõike 1 punkti 5 kohaselt kuulub volikogu ainupädevusse toetuste andmise ja valla või linna eelarvest finantseeritavate teenuste osutamise korra kehtestamine.

Määruse eelnõu on esitatud eesmärgiga parandada esile kerkinud kitsaskohti ja kaasajastada toetuse taotlemise korda.

Uues korras on huvihariduse ja huvitegevuse taotluste esitajaks huvikool/spordiklubi või huvitegevuse teenust pakkuv juriidiline isik. Lapsevanem ei esita enam taotlust, sellega soovime taotluste dubleerimise lõpetada. Sätestatud on transporditoetuse määramise põhimõtted, mis varasemalt puudusid. Huvihariduse ja huvitegevuse toetuse taotluste esitamise tähtaeg ja toetuse periood on huvikoolil/spordiklubil ja juriidilisel isikul viidud ühtsetele alustele õppeaasta põhiseks. Uueks toetuse liigiks on toodud projektitoetus, mis on mõeldud laagrite ja malevate korraldamiseks. Taotluste esitamine toimub Kadrina Vallavalitsuse iseteeninduskeskkonnas.

Määruse eelnõu oli vallavolikogus esimesel lugemisel 26. märtsil 2025. Muudatusettepanekute tähtajaks oli 13. aprill 2025. Muudatusettepanekuid tähtajaks ei esitatud.

Maris Muusikus

Arendusspetsialist

maris.muusikus@kadrina.ee